Χάραδρος Αρκαδίας

Ο Χάραδρος (ή Τρεστενά ως το 1927Ινστιτούτο Νεοελληνικών Ερευνών - Πανδέκτης > Μετονομασίες των Οικισμών της Ελλάδας: Τρεστενά - Χάραδρος) είναι ένα ιστορικό ημιορεινό χωριό του νομού Αρκαδίας, χτισμένο σε υψόμετρο 535 μέτρων στις βορειοανατολικές πλαγιές του Πάρνωνα. Συνορεύει με τα χωριά Πλάτανο και Ορεινή Μελιγού. Οι Ασώματοι είναι στο νότιο σημείο του χωριού και είναι περιτριγυρισμένο από ελαιώνες που φτάνουν μέχρι τα όρια του χωριού Αγ.Ανδρέα. Έχει ένα εκκλησάκι, τον Αγ.Αντώνιο. 

Περιτριγυρίζεται από βουνά και έχει θέα ένα τεράστιο κάμπο. Από το χωριό φαίνεται το χωριό Ορεινό Κορακοβούνι που βρίσκεται στο απέναντι βουνό. Πλαγιές με ελιές, ρέματα, καταρράκτες και φαράγγια συνθέτουν το μαγευτικό τοπίο της περιοχής. Βρίσκεται στην επαρχία Κυνουρίας και απέχει 18 χιλιόμετρα από το Άστρος.

Αξιοθέατα του χωριού αποτελούν το κτίριο του σχολείου που χτίστηκε το 1927 και η βρύση Βαρικό του 1937, την οποία σκιάζουν δύο πανύψηλα πλατάνια. Οι εκκλησίες του χωριού είναι ο προφήτης Ηλίας και ο Αγ.Αλέξανδρος. Στον οικισμό λειτουργούσε ελαιοτριβείο μέχρι το 1999.

 Δημογραφική εξέλιξη 
 Έτος  Πληθυσμός 1920  127 1928  205 1940  251 1951  350 1961  283 1971  159 1981  178 1991  152 2001  71 2011  39

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατηγορία:Χωριά του Πάρνωνα